open-index/open-wikipedia-markdown huggingface dataset:
சுவெத்லேனா யிதோமிர்சுகாயா

**சுவெத்லானா யாக்கொவ்லெவ்னா யித்தோமிர்சுகாயா** (*Svetlana Yakovlevna Jitomirskaya*, பிறப்பு: யூன் 4, 1966) உக்ரைனிய கணிதவியலாளர் ஆவார். இவர் கணித இயற்பியலிலும் இயங்கியல் அமைப்புகளிலும் ஆய்வு செய்கிறார்.

யித்தோமிர்சுகயா சோவியத் ஒன்றியம், உக்ரைன், கார்கீவ் நகரில் பிறந்தவர். இவரது பெற்றோர்கள் இருவரும் கணிதவியல் பேராசிரியர்கள் ஆவர். சுவெத்லானா தனது முனைவர் பட்டத்தை மாசுக்கோ அரசுப் பல்கலைக்கழகத்தில் 1991 ஆம் ஆண்டில் யாக்கோவ் சினாய் என்பவரின் மேற்பார்வையின் கீழ் பெற்றார். பின்னர் கலிபோர்னியா பல்கலைக்கழகம் (இர்வைன்), கணிதத் துறையில் விரிவுரையாளராகப் பணியில் சேர்ந்தார். 1994 இல் இணைப் பேராசிரியராகவும், 2000 ஆம் ஆண்டில் பேராசிரியராகவும் பதவியுயர்வு பெற்றார்.

2005 இல் இவருக்கு அமெரிக்கக் கணிதக் கழகத்தின் ரூத் லிட்டில் சாட்லர் பரிசு வழங்கப்பட்டது.

## மேற்கோள்கள்

## வெளி இணைப்புகள்
* Home page of Svetlana Jitomirskaya
*.

பகுப்பு:1966 பிறப்புகள்
பகுப்பு:உக்ரைனியக் கணிதவியலாளர்கள்
பகுப்பு:பெண் கணிதவியலாளர்கள்
பகுப்பு:வாழும் மக்கள்
மேக்சின் சிங்கர்

**மேக்சின் பிராங்கு சிங்கர்** (*Maxine Frank Singer*, 15 பிப்ரவரி 1931 – 9 சூலை 2024) ஓர் அமெரிக்க மூலக்கூற்று உயிரியலாளர்; அறிவியல் நிருவாகி. இவர் மரபியல் குறிமுறைத் தீர்வுக்கான பங்களிப்புக்காகவும் மீளிணைவு டி. என். ஏ. சார்ந்த அறவியல், ஒழுங்குபாட்டு விவாதங்களில் வகித்த பங்களிப்புக்காகவும் கார்னிகி வாசிங்டன் நிறுவனத்தின் தலைமைப் பொறுப்புக்காகவும் பெயர் பெற்றவர். மேலும் இவர் அசிலோமெர் மீளிணைவு டி.என்.ஏ கருத்தரங்கையும் நடத்தியுள்ளார்.

## வாழ்க்கை
சிங்கர் நியூயார்க் நகரில் பிறந்தார். புரூக்லினில் உயர்நிலைப்பள்ளிக்கல்வி முடித்ததும் சுவார்த்மோர் கல்லூரியில் வேதியியலை முதன்மைப் பாடமாகவும் உயிரியலை துணைப்பாடமாகவும் கொண்டு பட்டப் படிப்பை முடித்துள்ளார். இவர் யேல் பல்கலைக்கழகத்தில் முன் ஊன்ம வேதியியலில் யோசாப்பு ஃபுரூட்டனின் மேற்பார்வயில் ஆய்வு செய்து முனைவர் பட்டம் பெறச் சென்றுள்ளார். புரூட்டன் இவரை உட்கரு அமிலாஅய்வில் ஈடுபட ஆர்வமூட்டி உள்ளார். இவர் 1956 இல் இலியான் கெப்பேவில் உள்ள தேசிய நலவாழ்வு நிறுவனங்களில் அமைந்த உயிர்வேதியியல் ஆய்வகத்தில் சேர்ந்துள்ளார் அங்கு ஆர்.என்.ஏ தொகுப்பு வழியாக நியூக்கிளியோடைடுகளை உருவாக்கியுள்ளார். இவற்றைப் பயன்படுத்தி மார்ழ்சல்நியூரன்பர்கு மரபுக் குறிமுறையின் மும்மைத் தன்மையைச் செய்முறைகளால் நிறுவினார்.

## மேற்கோள்கள்

## வெளி இணைப்புகள்
*Maxine Singer papers (1950–2004) – Library of Congress finding aid
*The Maxine Singer Papers – Profiles in Science, National Library of Medicine
*"Why Can't School Science Be More Like Science?" by Maxine Singer – Society for Developmental Biology

பகுப்பு:1931 பிறப்புகள்
பகுப்பு:2024 இறப்புகள்
பகுப்பு:அமெரிக்க உயிர்வேதியியலாளர்கள்
பகுப்பு:மூலக்கூற்று உயிரியலாளர்கள்
பகுப்பு:அமெரிக்கப் பெண் அறிவியலாளர்கள்
பகுப்பு:யேல் பல்கலைக்கழக முன்னாள் மாணவர்கள்
பகுப்பு:பெண் மரபியலாளர்கள்
அப்ரோநைட்டர்

**அப்ரோநைட்டர் அல்லது அப்ரோநைட்ரம்** *(Aphronitre, அல்லது aphronitrum)* என்பது  பண்டைய நூல்களில் குறிப்பிடப்பட்டுள்ள ஒரு வகையான நைட்டர் (பொட்டாசியம் நைட்ரேட்டின் ஒருவகை கனிம வடிவம்) இது திரவத்தின் மேல்பகுதியில் மிதக்கும் திரவநுரையாக இருக்க வேண்டும். இயற்கையியலார் பண்டைய அப்ரோநைட்டரை இயற்கையான சால்ட்பீட்டர் எனக் கருதினர். 

## மேற்கோள்கள்
* digicoll.library.wisc.edu

## இவற்றையும் காண்க
*பொட்டாசியம் நைட்ரேட்டு

பகுப்பு:நைட்ரேட்டுகள்
சமன் (கணிதம்)

கணிதத்தில் **சமன்** அல்லது **சமம்** (*equality*) என்பது இரண்டு கணியங்கள் அல்லது இரண்டு கோவைகளுக்கு இடையேயான ஒரு உறவாகும். ஒரே மதிப்புடைய இரண்டு கணியங்கள் *சமன்* உறவால் இணைக்கப்படுகின்றன. அதேபோல ஒரே கணிதப் பொருளைக் குறிக்கும் இரு கோவைகள் *சமன்* உறவால் இணைக்கப்படுகின்றன.

*A* , *B* இரண்டும் சமம் என்பது  ***A''&nbsp;=&nbsp;''B*** என எழுதப்பட்டு, **'A'' சமம் ''B**' என வாசிக்கப்படுகிறது.  **"="** என்பது சமக் குறி என அழைக்கப்படுகிறது.

## சொற்பிறப்பியல்
*aequālis* என்ற இலத்தின் மொழிச் சொல்லில் இருந்து தோன்றியது சமன் என்பதன் ஆங்கிலச் சொல்லான "equality" .

## சமனின் வகைகள்
### முற்றொருமைகள்

*A* , *B* இரண்டும் சார்புகளைக் குறிக்கும்போது *A*&nbsp;=&nbsp;*B* எனில், *A* , *B* இரண்டும் ஒரே சார்பைக் குறிக்கும். சார்புகளுக்கு இடையேயான இந்த சமத்தன்மை சில சமயங்களில் முற்றொருமை என அழைக்கப்படுகிறது.

முற்றொருமைக்கான எடுத்துக்காட்டு:
:(x+1)^2 = x^2+2x+1

### சர்வசமங்கள்
சில சமயங்களில் சமானமான இரு கணிதப் பொருட்கள்,  சமமானவையாகக் கொள்ளப்படுகின்றன. குறிப்பாக வடிவவியலில், ஒன்றின் மீது மற்றொன்று முற்றாகப் பொருந்தக் கூடிய இரு வடிவவியல் வடிவங்கள் சமமானவை எனப்படுகின்றன. இத்தகைய சமனைக் குறிப்பதற்கு *சர்வசமம்* (*congruence*) என்ற சொல்லும் பயன்படுத்தப்படுகிறது.

### சமன்பாடுகள்
ஒரு சமன்பாட்டில் உள்ள மாறிகளின், சமன்பாட்டை நிறைவு செய்யும் மதிப்புகளைக் காண்பதே அச்சமன்பாட்டின் தீர்வு ஆகும். மாறிகளின் குறிப்பிட்ட மதிப்புகளை மட்டுமே நிறைவு செய்யும் சம உறவாகவும் ஒரு சமன்பாடு அமையலாம். எடுத்துக்காட்டாக, *x*2&nbsp;+&nbsp;*y*2&nbsp;=&nbsp;1 என்பது அலகு வட்டத்தின் சமன்பாடாகும். முற்றொருமையையும் சமன்பாட்டையும் பிரித்தறிவதற்கான தனிப்பட்டக் குறியீடு எதுவும் இல்லை, பொருளையும் சந்தர்ப்பத்தையும் கொண்டு அவற்றைப் பிரித்தறிந்து கொள்ளலாம்.

### சமான உறவுகள்

சமனை ஒரு உறவாக எடுத்துக்கொள்ளும்போது, அது ஒரு கணத்தின் மீது வரையறுக்கப்பட்ட சமான உறவுக் கருத்துருவின் முன்மாதிரியாகும்.
முற்றொருமை உறவு (சமன்) ஒரு சமான உறவாகும். மறுதலையாக *R* ஒரு சமான உறவு; *x R z* என்றமையும் அனைத்து *z* களைக் கொண்ட *x* இன் சமானப் பகுதி *x<sup>R</sup>* எனில்,  *x<sup>R</sup>*&nbsp;=&nbsp;*y<sup>R</sup>* உடன் *x R y* என்பது சமானமானதாக இருக்கும். எனவே எந்தவொரு கணத்தின் மீதும் வரையறுக்கப்பட்ட, மிகச்சிறிய சமானப் பகுதிகளைக் கொண்ட(ஒவ்வொரு சமானப் பகுதியும் ஓருறுப்பு கணமாகச் சுருங்கும்), சிறந்த சமான உறவாக, *சமன்* உறவு அமையும்.

## பண்புகள்
பதிலிடல் பண்பு:
* *a* , *b* இரு கணியங்கள்; *F*(*x*) ஒரு கோவை என்க:
: a = b எனில்,  F(a) = F(b) 

எடுத்துக்காட்டுகள்:
*a*, *b*,  *c* மூன்று மெய்யெண்கள்,  *a* = *b* எனில்:

:* *a* + *c* = *b* + *c*    (*F*(*x*) = *x* + *c*)
:* *a* − *c* = *b* − *c*    (*F*(*x*) = *x* − *c*)
:* *ac* = *bc*            (*F*(*x*) = *xc*)
:* *c* ≠  0, *a*/*c* = *b*/*c*     (*F*(*x*) = *x*/*c*).

எதிர்வுப் பண்பு:
:\forall a, \quad a=a 

இப்பண்பு கணித நிறுவல்களில் இடைநிலைப் படியாக இப்பண்பு பயன்படுத்தப்படுகிறது.

சமச்சீர் பண்பு:
:\forall a, b, \quad a=b \Rightarrow b=a  

கடப்புப் பண்பு:
:\forall a, b, c \quad  a = b \quad and \quad b = c \Rightarrow a = c 

## மேற்கோள்கள்

* 
* 

பகுப்பு:இரும உறவுகள்
பகுப்பு:அடிப்படை எண்கணிதம்
வாண்டட் (இந்தித் திரைப்படம்)

**வான்டட்** (Wanted) என்பது 2009ஆம் ஆண்டில் பிரபுதேவா இயக்கத்தில் வெளியான ஒரு இந்திய இந்தி திரைப்படமாகும். சல்மான் கான், ஆயிஷா தாக்கியா, பிரகாஷ் ராஜ், வினோத் கண்ணா ஆகியோர் முக்கிய கதாப்பாத்திரத்திரங்களில் நடித்திருந்தனர். இத்திரைப்படம், தெலுங்கில் மகேஷ் பாபு, இலியானா டி 'குரூஸ் நடித்த போக்கிரி மற்றும் தமிழில் விஜய், அசின் ஆகியோர் நடித்த போக்கிரி திரைப்படங்களின் மறுஆக்கமாகும்.

## நடிகர்கள்

## வெளியீடு
2009 செப்டம்பர் 18 அன்று வெளியான இத்திரைப்படம், அதிக அளவு வசூல் ஈட்டி பல சாதனைகளை படைத்தது. மேலு‌ம், 2009ஆவது ஆண்டில் அதிக வசூல் ஈட்டிய இரண்டாவது இந்தித் திரைப்படமாக அமைந்தது.

## வெளி இணைப்புகள்
* 
## மேற்கோள்கள்

பகுப்பு:2009 இந்தித் திரைப்படங்கள்
பகுப்பு:இந்திய இந்தித் திரைப்படங்கள்
சயனோசன் புளோரைடு

**சயனோசன் புளோரைடு** *(Cyanogen fluoride)* என்பது கார்பன், நைட்ரசன் மற்றும் புளோரின் தனிமங்கள் சேர்ந்த ஓரு கனிம வேதியியல் சேர்மமாகும்.இதனுடைய [மூலக்கூற்று வாய்ப்பாடு CNF ஆகும். அறை வெப்பநிலையில் ஒரு நச்சு வாயுவாக செயல்படும் இச்சேர்மம் [கரிம வேதியியல் தொகுப்பு வினைகளில் பயன்படுத்தப்படுகிறது.

சயனூரிக் புளோரைடை  (C3N3F3) வெப்பச் சிதைவு வினைக்கு உட்படுத்தி சயனோசன் புளோரைடு தயாரிக்கப்படுகிறது.:

: C3N3F3 &rarr; 3 CNF

## மேற்கோள்கள்

பகுப்பு:அலோக ஆலைடுகள்
பகுப்பு:புளோரைடுகள்
பகுப்பு:சயனைடுகள்
லூயிசு மார்ட்டின் மற்றும் மேரி செலின் குரின்

**லூயிசு மார்ட்டின் மற்றும் மேரி செலின் குரின்** (Louis Martin and Marie-Azélie Guérin) என்பவர்கள் கத்தோலிக்க புனிதர்களாவர். இவர்கள் புனித குழந்தை இயேசுவின் திரேசாவின் பெற்றோர்களாவர். இவர்களுக்கு புனிதர் பட்டம், 18 அக்டோபர் 2015 அன்று அளிக்கப்பட்டது.

## குடும்ப வாழ்க்கை
லூயிசு மார்ட்டின், சூலை 12, 1858-ல் மேரி செலின் குரினை(Marie-Azélie Guérin) மணந்தார். இவர்கள் ஒன்பது குழந்தைகளை பெற்றெடுத்தனர். அவர்களில் நால்வர் சிறுவயதிலேயே இறந்துவிட்டனர்.மீதமுள்ள ஐந்து குழந்தைகளும் பிற்காலத்தில் அருட்சகோதரிகளாக மாறினர். இந்த தம்பதியரின் கடைசி குழந்தையாக(ஒன்பதாவது) பிறந்தவர்தான் புனித குழந்தை இயேசுவின் திரேசாள். இவர்களின் குழந்தைகள்
#*மேரி லூயிஸ்* (22 பிப்ரவரி 1860 – 19 சனவரி 1940), அருட்சகோதரி, *சகோதரி திருஇருதயத்தின் மேரி*, லிசியே நகர கார்மல்சபை;
#*மேரி பவுலின்* (7 செப்டம்பர் 1861 – 28 சூலை 1951), அருட்சகோதரி, *இயேசுவினுடைய ஆக்னஸ் அம்மா*, லிசியே நகர கார்மல்சபை;
#*மேரி லியோனி* (3 சூன் 1863 – 16 சூன் 1941), அருட்சகோதரி, *சகோதரி பிரான்கோஸி தெரஸ்*, Visitandine at Caen;
#*மேரி கெலனி* (3 அக்டோபர் 1864 – 22 பிப்ரவரி 1870);
#*ஜோசப் லூயிஸ்* (20 செப்டம்பர் 1866 – 14 பிப்ரவரி 1867);
#*ஜோசப் ஜீன்-பேப்ஸ்ட்* (19 டிசம்பர் 1867 – 24 ஆகஸ்ட் 1868);
#*மேரி செலின்* (28 ஏப்ரல் 1869 – 25 பிப்ரவரி 1959), அருட்சகோதரி, *சகோதரி திருமுகத்தினுடைய ஜெனிவி*, லிசியே நகர கார்மல்சபை;
#*மேரி மெலனி தெரஸ்* (16 ஆகஸ்ட் 1870 – 8 அக்டோபர் 1870);
#*[[லிசியே நகரின் தெரேசா|மேரி பிரான்கோஸி தெரஸ்]]* (2 சனவரி 1873 – 30 செப்டம்பர் 1897), அருட்சகோதரி, *அருட்சகோதரி குழந்தை இயேசுவின் திரேசா மற்றும் திருமுகத்தின் திரேசா*, லிசியே நகர கார்மல்சபை, 1925-ல் புனிதர் பட்டம்.

## புனிதர்பட்டம்
லூயிசு மார்ட்டின் மற்றும் அவரது மனைவி செலின் வணக்கத்துக்குரியவராக 26 மார்ச் 1994 அன்று, திருத்தந்தை இரண்டாம் ஜாண்பாலால் அறிவிக்கப்பட்டது. இவர்களுக்கு முக்திபேறுபட்டம் 19 அக்டோபர் 2008 அன்று திருத்தந்தை 16-ம் பெனடிடால் அளிக்கப்பட்டது.

## ஆதாரங்கள்

பகுப்பு:1823 பிறப்புகள்
பகுப்பு:1831 பிறப்புகள்
பகுப்பு:1877 இறப்புகள்
பகுப்பு:1894 இறப்புகள்
பகுப்பு:பிரான்சின் கிறித்தவப் புனிதர்கள்
பகுப்பு:புற்றுநோயால் இறந்தவர்கள்
பற்றீசியா சூறாவளி

**பற்றீசியா சூறாவளி** (*Hurricane Patricia*, ) மேற்கு மெக்சிக்கோவை  தாக்கும் செயற்பாட்டிலுள்ள, வலிய ஆனால் வலுவிழந்து வருகின்ற, வெப்ப மண்டலச் சூறாவளி ஆகும்.  இது அண்மைக்காலங்களில் மேற்கு அரைக்கோளத்தில் வளிமண்டல அழுத்தம் பொறுத்த மட்டில் வீசிய மிகவும் வலிதான வெப்பமண்டலச் சூறாவளி ஆகும்.  *மிக உயர்ந்த தங்கு விரைவுக்காற்றைக்* கொண்டளவில் இது உலகிலேயே மிக வலியதாகும். 2015 அக்டோபர் மத்தியில் டெகுயன்டெபெக் குடாவில் பரந்த  காற்றழுத்தமாக துவங்கிய இது அக்டோபர்&nbsp;20இல்  வெப்ப மண்டலச் சூறாவளியாக  வகைப்படுத்தப்பட்டது.  துவக்கத்தில் மெதுவாக வலிவடையத் துவங்கிய இச்சூறாவளிக்கு *பாட்றீசியா* எனப் பெயரிடப்பட்டது. இது 2015 பசிபிக் சூறாவளிப் பருவகாலத்தில் பெயரிடப்பட்ட இருபத்து நான்காம் சூறாவளியாகும். தனிப்பட்ட சூழல்நிலைகளால் இது அக்டோபர் 22இல் பயங்கரமாக வலிவடைந்தது. நன்கு வரையறுக்கப்பட்ட மையம் உருவானது. பற்றீசியா 24 மணி நேரத்தில் வெப்ப மண்டலச் புயலிலிருந்து  தரம்&nbsp;5 சூறாவளியாக மாறியது. 1960களிலிருந்து இன்றுவரை செயற்கைக்கோள்கள் மூலம் கண்காணிக்கப்படுகின்ற இக்காலத்தில் மற்ற எந்த பசிபிக் சூறாவளியை விட மிக விரைவாக வலுவடைந்த சூறாவளியாக பற்றீசியா உள்ளது. இதற்கு முன்னால் 1997இல் வீசிய லிண்டா சூறாவளிதான் இதற்கு இணையான விரைவில் வலுடைந்தது.

இச்சூறாவளிக்கு முன்னோடியான மழையால்  நடு அமெரிக்க நாடுகளில் வெள்ளம் ஏற்பட்டது. பற்றீசியாவால் ஆயிரக்கணக்கானவர்கள், குறிப்பாக குவாத்தமாலாவில், பாதிக்கப்பட்டுள்ளனர்.  எல் சால்வடோரில் நால்வரும், குவாத்தமாலாவில் ஒருவரும், நிக்கராகுவாவில் ஒருவருமாக குறைந்தது ஆறு பேராவது இறந்துள்ளனர்.

## மேற்சான்றுகள்

## வெளி இணைப்புகள்

*The National Hurricane Center's advisory archive for Hurricane Patricia
*The National Hurricane Center's advisory graphics archive for Hurricane Patricia
*ReliefWeb for Hurricane Patricia
பகுப்பு:சூறாவளிகள்
பகுப்பு:2015 நிகழ்வுகள்
புஷ்யமித்திர சுங்கன்

**புஷ்யமித்திர சுங்கன்** (Pushyamitra Shunga) வீழ்ச்சியை நோக்கிச் சென்று கொண்டிருந்த மௌரியப் பேரரசின் மன்னர் பிரகத்திர மௌரியனை கொன்று விட்டு இந்தியத் துணைக்கண்டத்தின்  வட இந்தியாவில் சுங்கப் பேரரசை நிறுவி, கி மு 185 முதல் 149 முடிய சுங்கப் பேரரசை ஆண்ட பிராமண குல மன்னராவார்.

## முன்னோர்கள்
பல ஆதாரங்கள் புஷ்யமித்திர சுங்கன் ஒரு பிராமணர் என்றே கூறுகிறது. மேலும் 16-ஆம் நூற்றாண்டின் பௌத்த அறிஞரான  *தாரநாதர்*  வெளிப்படையாகவே சுங்கனை ஒரு பிராமண மன்னர் என்றே குறிப்பிடுகிறார். 
புஷ்யமித்திர சுங்கன் தந்தை வழி, தாய் வழியில், பாரத்துவாசர் மற்றும் விஸ்வாமித்திரர் கோத்திரத்தைச் சேர்ந்தவர்களுக்குப் பிறந்தவர் என புராணக் குறிப்புகளின் மூலம் அறியப்படுகிறது. 

புராணங்கள்,  இறுதி மௌரியப் பேரரசன் ஆன பிரகத்திரனைக் கொன்று புஷ்யமித்திரசுங்கன் ஆட்சியை கைப்பற்றியதாக கூறுகிறது. ஆனால்  திவ்வியவதனம் எனும் பௌத்த நூல், புஷ்யமித்திர சுங்கனை மௌரியப் பேரரசின் இறுதி மன்னர் என குறிப்பிடுகிறது. .

எச். சி. இராய் சௌத்திரியின் கூற்றின் படி,  *சுங்கா*  எனும் சமசுகிருத சொல்லிற்கு பெரிய மரம் என்று பொருள் உண்டு.

## வாரிசு
புஷ்யமித்திர சுங்கனுக்குப் பின்னர் அவர்தம் மகன் அக்கினிமித்திரன் கி மு 148-இல் சுங்கப் பேரரசர் ஆனான்.

## இதனையும் காண்க
* சுங்க வம்சம்
*பிராமண அரச குலங்களினதும் அரசுகளினதும் பட்டியல்

## மேற்கோள்கள்

### ஆதார நூற்பட்டியல்
* 
* 
* 

## மேற்கோள்கள்


பகுப்பு:இந்தியப் பேரரசர்கள்
பகுப்பு:கி மு 180 பிறப்புகள்
பகுப்பு:கி மு 140 இறப்புகள்
*
கே. எஸ். அதியமான்

**கே. எஸ். அதியமான்** ஓர் இந்தியத் திரைப்பட இயக்குநர் மற்றும் தயாரிப்பாளர் ஆவார். இந்தி, தமிழ், மலையாளம் உள்ளிட்ட மொழிகளில் திரைப்படங்களை இயக்கியுள்ளார்.

## திரை வாழ்க்கை
## திரைப்பட விபரம்

## மேற்கோள்கள்

## வெளி இணைப்புகள்

பகுப்பு:வாழும் மக்கள்
பகுப்பு:தமிழ்த் திரைப்பட இயக்குநர்கள்
பகுப்பு:இந்தியத் திரைப்பட இயக்குநர்கள்
மொக்குவா கிணறு

**மொக்குவா கிணறு** (*Moqua Well*) என்பது நவூரு தீவில் உள்ள ஒரு சிறிய நிலத்தடி ஏரி ஆகும். இது யாரென் நகரின் அடியில் அமைந்துள்ளது. நவூருவில் உள்ள மிகச்சில சுற்றுலாத் தலங்களுள் இதுவும் ஒன்றாகும்.

## வரலாறு
இரண்டாம் உலகப் போர்க் காலத்தில் நவூரு நாட்டவர்களுக்கு குடிநீருக்காக இருந்த ஒரேயொரு முதன்மை ஆதாரமாக இருந்தது. இதனாலேயே இவ்வேரி கிணறு என்று அழைக்கப்படுகிறது. யாரென் மாவட்டம் முன்னர் மொக்குவா அல்லது மக்குவா என அழைக்கப்பட்டு வந்தது. இதன் காரணமாகவே இக்கிணறும் அதே பெயரில் அழைக்கப்பட்டு வருகிறது. இக்கிணற்றுக்கு அருகில் மொக்குவா குகைகள் அமைந்துள்ளன.

2001 ஆம் ஆண்டில் இங்கு இடம்பெற்ற ஒரு தற்கொலை நிகழ்வை அடுத்து நவூரு அரசு இவ்வேரிக்கு தடுப்பு வேலி போட்டுள்ளது.

## மேற்கோள்கள்

பகுப்பு:நவூரு
பகுப்பு:ஆசிய ஏரிகள்
காம்ட்டி

**காம்ட்டி** (மராட்டி:कामठी) என்னும் நகரம், இந்திய மாநிலமான மகாராஷ்டிராவில் உள்ள நாக்பூர் மாவட்டத்தில் உள்ளது. இது காம்ட்டி வட்டத்தின் தலைநகரம் ஆகும். காம்ட்டி நகராட்சி மன்றமும், நாக்பூர் பெருநகர பிராந்திய மேம்பாட்டு ஆணையத்தின் ஒரு பகுதியும் ஆகும். காம்ட்டி பென்ச் மற்றும் கோலார் நதிகளுடன் கன்ஹான் நதியின் சங்கமத்தின் கீழ் அமைந்துள்ளது.

## வரலாறு
1821 ஆம் ஆண்டில் பிரித்தானியர் கன்ஹான் கரையில் இராணுவ பாசறையை    அமைத்தபோது காம்ட்டி நிறுவப்பட்டது. அச்சமயம் காம்ட்டி முகாம்-டி என பெயரிடப்பட்டது. பின்னர் இந்த நகரம்  வர்த்தகத்திற்கான மையமாக மாறியது. 19 ஆம் நூற்றாண்டின் பிற்பகுதியில் தொடருந்து சேவையின் வருகையுடன் வர்த்தகம் குறைந்தது. பத்தொன்பதாம் நூற்றாண்டின் நடுப்பகுதியில் காம்ப்டிக்கு அருகிலுள்ள பகுதியில் இரும்புக் காலத்தின் ஆயுதங்கள் கண்டுபிடிக்கப்பட்டன.

## புள்ளிவிபரங்கள்
2011 ஆம் ஆண்டின் இந்திய மக்கட் தொகை கணக்கெடுப்பின் படி, காம்ப்டியில்  86,793 மக்கள் வாழ்கின்றனர். மொத்த சனத்தொகையில் ஆண்கள் 51% வீதமும், பெண்கள் 49% வீதமும் காணப்படுகின்றனர். காம்ட்டியின் சராசரி எழுத்தறிவு விகிதம் 76% ஆகும். இது தேசிய சராசரியான 59.5% ஐ விட அதிகமாகும். ஆண்களில் எழுத்தறிவு 81%, வீதமாகவும், பெண்களின் எழுத்தறிவு 72% வீதமாகவும் காணப்பட்டது. காம்ப்டியில் மொத்த சனத்தொகையில் 13% வீதமானோர் ஆறு வயதிற்குட்பட்டவர்கள் ஆவார்கள்.

## மதம்
காம்ட்டி நகரத்தில் இஸ்லாமியர்கள் அதிகமாக வசிக்கின்றார்கள். இஸ்லாம் மதத்தைச் சேர்ந்தவர்கள் சுமார் 43.18% வீதமும், இந்து சமயத்தைச் சேர்ந்தவர்கள் 34.14% வீதமும், பௌத்த மதத்தைச் சேர்ந்தவர்கள்  21.78% வீதமாகவும் காணப்படுகின்றார்கள். மேலும் காம்ப்டி நகரில் கிறித்துவ மதத்தை சார்ந்தவர்கள் 0.28% வீதமும், சமண மதத்தைச் சார்ந்தவர்கள் 0.18% வீதமும், சீக்கிய மதத்தைச் சேர்ந்தவர்கள் 0.21% வீதமும் உள்ளனர்.  0.01% வீதமானோர் பிற மதம் என்றும், சுமார் 0.22% பேர் 'குறிப்பிட்ட மதம் இல்லை' என்றும் கூறியுள்ளனர்.

## விளையாட்டு
இந்த நகரம் பல தேசிய மற்றும் சர்வதேச காற்பந்து வீரர்களை உருவாக்கியுள்ளது. நாக்பூர் மாவட்டத்தில் 50% வீதத்திற்கும் மேற்பட்ட காற்பந்து வீரர்கள் காம்ட்டியைச் சேர்ந்தவர்கள்.

## கல்வி
தொண்ணூற்று நான்கு அங்கன்வாடி முன் தொடக்கப் பள்ளிகளும், எண்பது அரசு உதவி பெறும் தொடக்கப் பள்ளிகளும், மற்றும் அரசு நிதியுதவி பெற்ற ஒரு உயர்நிலைப் பள்ளியும் காணப்படுகின்றன. 1965 ஆம் ஆண்டில் சேத் கெஸ்ரிமல் போர்வால் கல்லூரி அறிவியல், வர்த்தகம் மற்றும் கலை பீடங்களுடன் நிறுவப்பட்டது. எம்.எம். ரபானி உயர்நிலைப் பள்ளி மற்றும் ஜூனியர் கல்லூரி 1932 ஆம் ஆண்டில் ஷேக் உசேன் ரப்பானியால் நிறுவப்பட்டது. இது தேசிய விருது வென்றவர்களான யசீன் குதுசி மற்றும் இலியாஸ் குதூசி ஆகியோரை உருவாக்கியது. செயின்ட் ஜோசப் கான்வென்ட் பள்ளி 156 ஆண்டுகள் பழமையான பள்ளியாகும்.

இந்திரா உயர்நிலைப் பள்ளி மற்றும் ஜூனியர் கல்லூரி ஸ்ரீ அர்ஜுன்லால் காஸ்ட்ரி அவர்களால் நிறுவப்பட்டது. இந்த நகரத்தில் மாக்சிம் என்ற கணினி கல்வி மையம் உள்ளது.

## போக்குவரத்து
காம்ட்டி தொடர்வண்டி நிலையம் மும்பை ஹவுரா வழித்தடத்தில் அமைந்துள்ளது. காம்ட்டி நகரம் தொடருந்து மற்றும் சாலை போக்குவரத்து மூலம் நன்கு இணைக்கப்பட்டுள்ளது. காம்ட்டி தொடருந்து நிலையத்தில் இருந்து அருகிலுள்ள அனைத்து முக்கிய நகரங்களுக்கும் பல தொடருந்துகள் சேவையில் உள்ளன.

## பண்பாடு
இங்கு வாழும் மக்கள் மராட்டி மொழியைப் பேசுகின்றனர்.

## சான்றுகள்

பகுப்பு:நாக்பூர் மாவட்டம்
பகுப்பு:மகாராட்டிர மாநிலத்திலுள்ள ஊர்களும் நகரங்களும்
தையிட்டி

**தையிட்டி**, இலங்கையின் யாழ்ப்பாண மாவட்டத்தில் உள்ள வலிகாமம் வடக்குப் பிரதேச செயலாளர் பிரிவில் அமைந்துள்ள ஓர் ஊர். மிகவும் உயர்ந்த திடல்களை கொண்ட இடமாகவும் ஆழமான கிணறுகளை கொண்ட இடமாகவும் அமைந்துள்ள ஊர் தையிட்டி. இது தையிட்டி வடக்கு, தையிட்டி கிழக்கு, தையிட்டி தெற்கு ஆகிய கிராம அலுவலர் பிரிவுகளுக்குள் உள்ளன. தையிட்டி தெற்கில் ஏறக்குறைய 400 ஆண்டுகள் பழமை வாய்ந்த  "கணையவிற் பிள்ளையார் அல்லது குளத்தடிப் பிள்ளையார் ஆலயம்" அமைந்துள்ளது. தையிட்டிக்கு வடக்கில் வங்காள விரிகுடா அமைந்துள்ளது. இவ்வூருக்கு மேற்கில் காங்கேசன்துறையும், கிழக்கில் மயிலிட்டியும், தெற்கில் பளைவீமன்காமமும் காணப்படுகின்றன.

## இவற்றையும் பார்க்க
* யாழ்ப்பாண மாவட்டத்தில் உள்ள ஊர்களின் பட்டியல்
* யாழ்ப்பாண கிராம அலுவலர் பிரிவுகள்

## மேற்கோள்கள்

பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
போர்ட் ஆஃப் ஸ்பெய்ன்

**போர்ட் ஆஃப் ஸ்பெய்ன்** (*Port of Spain*) டிரினிடாட் மற்றும் டொபாகோ குடியரசின் தலைநகரமாகவும் நாட்டின் மூன்றாவது பெரிய நகராட்சியாகவும் விளங்குகின்றது.  2011ஆம் ஆண்டு கணக்கெடுப்பின்படி நகர மக்கள்தொகை 36,963 ஆகவும் பெருநகரப்பகுதியில் மக்கள்தொகை 128,026 (1990 அலுவல்முறையற்ற மதிப்பீடு) ஆகவும் நாளும் வந்து செல்லும் மக்கள்தொகை 250,000 ஆகவும் உள்ளது.
இந்நகரம் பாரியா வளைகுடாப் பகுதியில் டிரினிடாட் தீவின் வடமேற்கில் அமைந்துள்ளது. 600,000 பேர் வசிப்பதாக மதிப்பிடப்படும் கிழக்கு-மேற்கு  தொடர்நகரங்களின் அங்கமாகவும் உள்ளது.

இந்நகரம் முதன்மையாக சில்லறை வணிக மற்றும் நிர்வாகத் தலமாக செயல்படுகின்றது. 1757 முதல் தீவின் தலைநகரமாக விளங்குகின்றது. கரிபியன் பகுதிக்கு முதன்மையான நிதியச் சேவைகள் மையமாகவும் விளங்குகின்றது. இப்பகுதியில் அமைந்துள்ள இரு பெரும் வங்கிகளின் தாயகமாக விளங்குகின்றது.

தீவில் அமைந்துள்ள  பெரிய கொள்கலத் துறைமுகங்களில் ஒன்றான போர்ட் ஆஃப் ஸ்பெய்ன் கரிபியனின் முதன்மை கப்பல் கட்டும் துறையாகவும் உள்ளது. இத்துறைமுகம் வழியே வேளாண் பொருட்களும் தயாரித்தப் பொருட்களும் ஏற்றுமதியாகின்றது. ஆண்டுதோறும் இங்கு நடக்கும் களியாட்டத் திருவிழா முக்கியச் சுற்றுலா ஈர்ப்பாக விளங்குகின்றது. 

கரீபியப் பகுதியில் முதன்மை நகரமாக உருவெடுத்துள்ள போர்ட் ஆப் ஸ்பெய்னில் 2009ஆம் ஆண்டு நடந்த ஐந்தாவது அமெரிக்காக்களின் மாநாட்டிற்கு விருந்தினர்களாக அமெரிக்க குடியரசுத் தலைவர் பராக் ஒபாமாவும் அமெரிக்க வெளியுறவுத் துறை செயலர் இலரி கிளின்டனும் வந்திருந்தனர். அதே ஆண்டில் பொதுநலவாய அரசுத் தலைவர் மாநாட்டையும் 2011இல் பொதுநலவாய வணிக மன்றத்தையும் ஏற்று நடத்தியது.

## மேற்சான்றுகள்

பகுப்பு:தென் அமெரிக்கத் தலைநகரங்கள்
பகுப்பு:திரினிடாட் டொபாகோ
மினா

**மினா** (*Mina *) என்பது மக்காவின் புறநகரப் பகுதி. இது சவூதி அரேபியாவின் மக்கா மாகாணத்தில் உள்ளது. இது மக்காவின் கிழக்கில் ஐந்து கி.மீ தொலைவில் அமைந்துள்ளது. இது 20&nbsp; சதுர கி.மீ பரப்பளவில் அமைந்துள்ளது.

## ஹஜ்
இங்கு ஹஜ் பயணத்தின்போது தற்காலிக கூடாரங்கள் அமைக்கப்படும். இவற்றில் பயணிகள் தங்கிச் செல்கின்றனர். இங்கு தான் ஜமரத் பாலமும் அமைந்துள்ளது.

## இணைப்புகள்

*Mina photograph gallery

## மேற்கோள்கள்

பகுப்பு:சவூதி அரேபிய நகரங்கள்
பகுப்பு:மக்கா
பகுப்பு:ஹஜ்
குரோம்பேட்டை தொடருந்து நிலையம்

**குரோம்பேட்டை தொடருந்து நிலையம்** (*Chromepet railway station*, நிலையக் குறியீடு:**CMP**) இந்தியாவின், தமிழ்நாடு மாநிலத்திலுள்ள, சென்னை நகரில் அமைந்துள்ள ஒரு தொடருந்து நிலையமாகும். இந்த நிலையம் சென்னையின் புறநகர் இருப்பு பாதை, தெற்கு வழித்தடத்தில் அமைந்துள்ளது.

இது சென்னைக் கடற்கரை நிலையத்திலிருந்து சுமார் 25 கி.மீ. தொலைவில் அமைந்துள்ளது. இது கடல் மட்டத்திலிருந்து 23.41மீ உயரத்தில் உள்ளது.

## வரலாறு
இந்த நிலையம் சென்னை நகரின் முதல் புறநகர் வழித்தடமான சென்னைக் கடற்கரை - தாம்பரம் வழித்தடத்தில் அமைந்துள்ளது. 1928இல் தொடங்கி மார்ச் 1931இல் இருப்புப்பாதை பணிகள் நிறைவடைந்தவுடன், புறநகர் தொடருந்து சேவைகள் 11 மே 1931 அன்று சென்னைக் கடற்கரைக்கும் - தாம்பரத்திற்கும் இடையில் தொடங்கப்பட்டன. இது நவம்பர் 15, 1931இல் மின்மயமாக்கப்பட்டது.

## சென்னையில் உள்ள முக்கிய தொடருந்து நிலையங்கள்
* சென்னை எழும்பூர் தொடருந்து நிலையம்
* சென்னை மத்திய தொடர்வண்டி நிலையம்
* தாம்பரம் தொடருந்து நிலையம்

## மேற்கோள்கள்

## வெளி இணைப்புகள்
*குரோம்பேட்டை தொடர்வண்டி நிலையம்

பகுப்பு:சென்னையில் உள்ள தொடருந்து நிலையங்கள்
பகுப்பு:சென்னை புறநகர் தொடருந்து நிலையங்கள்
சாவோ தொமே

**சாவோ தொமே** (*São Tomé*) சாவோ தொமே மற்றும் பிரின்சிப்பியின் தலைநகரம்  ஆகும்.  2012 கணக்கெடுப்பின்படி இதன் மக்கள் தொகை 179,200 ஆகும்.  இது இந்நாட்டின் மிகப்பெரிய நகரமாகவும் விளங்குகின்றது.  இதன் பெயர் போர்த்துக்கேய மொழியில்  "புனித தோமா" என்பதாகும். இது முதன்மைத் துறைமுகமாகவும் விளங்குகின்றது. சாவோ தொமே தீவின் வடகிழக்கில் அனா ஷாவிஸ் வளைகுடாவில் அமைந்துள்ளது.

## வரலாறு
thumb|left|சாவோ செபாஸ்தியோ கோட்டை
1485இல் போர்த்துகேயர்களால் இது கட்டமைக்கப்பட்டது.  centred on a 16-ஆம் நூற்றாண்டு கால மறைமாவட்டப் பேராலயத்தை மையமாகக் கொண்டு இது நிறுவப்பட்டுள்ளது. அக்காலத்தில் கட்டப்பட்ட மற்றுமொரு கட்டிடம்  சாவோ செபாஸ்தியோ கோட்டை ஆகும். இக்கோட்டை  1575இல் கட்டப்பட்டது.  தற்போது அங்கு சாவோ தொமே தேசிய அருங்காட்சியகம்  அமைந்துள்ளது.  1599இல் நகரமும் தீவும்  டச்சுக்காரர்களால் இரண்டு நாட்களுக்கு கைப்பற்றப்பட்டது. 1641இலும் ஓராண்டுக்கு டச்சு வசம் இருந்தது.  1753 வரை இக்குடியேற்றத்தின் தலைநகரமாக சாவோ தொமே இருந்தது; 1852 முதல் தேசிய தலைநகரமாக இருந்து வருகின்றது.

திரிபுக் கொள்கை விசாரணையின்போது யூதர்களை கட்டாய மதமாற்றத்திற்கு உள்ளாக்கியதால் சாவோ தொமே பிரபலமாயிற்று.   போர்த்துக்கல்லின் முதலாம் மானுவல் மன்னர் யூதர்களை கட்டாய மதமாற்றம் செய்ய அவர்களது பிள்ளைகளை கடத்தி வெகுதொலைவிலிருந்த இந்த தீவிற்கு அனுப்பினார்.

## காலநிலை

## உசாத்துணை

## வெளி இணைப்புகள்

*
*www.saotome.st – Facts about the country, how to get there, where to stay, what to do, images etc.
*Local travel agency Navetur-Equatour – information&pictures http://www.navetur-equatour.st/
*Coordinates: 
பகுப்பு:ஆப்பிரிக்கத் தலைநகரங்கள்
பகுப்பு:சாவோ தொமே மற்றும் பிரின்சிப்பி
குவாதலஹாரா

**குவாதலஹாரா** என்னும் நகரம், மெக்சிகோவின் ஜலிஸ்கோ மாகாணத்திலுள்ள பெரிய நகரமாகும். இது மாகாணத்தின் தலைநகரும் ஆகும். 
இங்கு 1,495,189 மக்கள் வாழ்கின்றனர்

மக்கள் தொகை அடிப்படையில் இது லத்தீன் அமெரிக்காவில் பத்தாவது பெரிய நகரமாகும்.

இந்நகரம், ஹலிஸ்க்கோ மாநிலத்தின் மத்திய பகுதியில், மெக்ஸிக்கோவின் மேற்கு பசிபிக் பகுதியில் அமைந்துள்ளது. மக்கள் தொகையின் அடிப்படையில், இது மெக்ஸிக்கோவின் இரண்டாவது பெரிய நகரமாகும். குவாதலஹாரா பெருநகர பகுதியின் மக்கள் தொகை 5,002,466 ஆகும்.  இது, பாஹியோ (Bajio ) பகுதியின் முக்கியத் தொழில் மற்றும் பொருளாதார மையமாகும்.

## கல்வி
*குவாதலஹாரா பல்கலைக்கழகம்

## சான்றுகள்

பகுப்பு:மெக்சிக்கோவிலுள்ள நகரங்களும் ஊர்களும்
தொட்டாசிணுங்கி (திரைப்படம்)

**தொட்டாசிணுங்கி** 1995ஆம் ஆண்டில் கே. எஸ். அதியமான் இயக்கத்தில் வெளியான ஓர் இந்தியத் தமிழ்த் திரைப்படமாகும். இப்படத்தில் கார்த்திக், ரகுவரன், தேவயானி, ரேவதி, நாகேந்திர பிரசாத் ஆகியோர் முக்கிய கதாப்பாத்திரங்களில் நடித்திருந்தனர். இத்திரைப்படம், சல்மான் கான், சாருக் கான், மாதுரி தீட்சித், ஐஸ்வர்யா ராய் ஆகியோரது நடிப்பில் *கும் தும்கர் கெயின் சனம்* என்ற பெயரில் இந்தியில் மறுஆக்கம் செய்யப்பட்டது. கே. எஸ். அதியமான் இத்திரைப்படத்திற்காக சிறந்த வசன ஆசிரியருக்கான தமிழக அரசின் திரைப்பட விருதினை பெற்றார்.

தேவயானி இப்படத்தின் மூலம் தமிழ் திரைப்படத்தில் அறிமுகமானார்.

## நடிகர்கள்
*ரகுவரன்
*கார்த்திக்
*ரேவதி
*நரேந்திர பிரசாத்
*தேவயானி
*எம். என். நம்பியார்
*செந்தில்
*ரோகிணி
*விசித்ரா
*குமரிமுத்து
*பசி சத்யா

## மேற்கோள்கள்

## வெளி இணைப்புகள்
*

பகுப்பு:1995 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:கார்த்திக் நடித்த திரைப்படங்கள்
பகுப்பு:ரகுவரன் நடித்த திரைப்படங்கள்
பகுப்பு:ரேவதி நடித்த தமிழ்த் திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:எம். என். நம்பியார் நடித்த திரைப்படங்கள்
பகுப்பு:தேவயானி நடித்த திரைப்படங்கள்
சாஃபர்

**சாஃபர்** *(Zaffre)* அறிவியலுக்கு முந்தைய ஒரு நீலச்சாய வேதிப்பொருளாகும். சாஃபர், கோபால்ட் தாதுவை வறுப்பதன் மூலம் கிடைக்கும் ஓர் ஆழமான நீல நிறமி ஆகும். கோபால்ட் ஆக்சைடு  அல்லது தூய்மையற்ற கோபால்ட் ஆர்சனேட்டுகளில் இருந்து  சாஃபர் தயாரிக்கப்பட்டது.  விக்டோரியா காலத்தில், சிமால்ட்டு எனப்படும் கோபால்ட் கண்ணாடி மற்றும் நீலக்கறை கண்ணாடி ஆகியனவற்றைத் தயார் செய்ய சாஃபர் பயன்படுத்தப்பட்டது.
 
முதன்முதலாக சாஃபர் வண்ணத்தின் பெயராக இங்கிலாந்தில் 1550 களில் பயன்படுத்தப்பட்டிருக்கலாம். சரியான ஆண்டு பதிவு செய்யப்படவில்லை.

## மேற்கோள்கள்

## இவற்றையும் காண்க
* நிறங்களின் பட்டியல்

பகுப்பு:கனிம வேதியியல் சாயங்கள்
பகுப்பு:நீலநிற வகைகள்
.
விடத்தல்பளை

**விடத்தல்பளை**, இலங்கையின் யாழ்ப்பாண மாவட்டத்தில் உள்ள தென்மராட்சி பிரதேச செயலாளர் பிரிவைச் சேர்ந்த ஓர் ஊர். இவ்வூர் நாவற்குழி-காரைதீவு-மன்னார் நெடுஞ்சாலையை அண்டி நாவற்குழியில் இருந்து ஏறத்தாழ 7.5 கிலோமீட்டர் தொலைவில் அமைந்துள்ளது. யாழ்ப்பாணத்தில் இருந்து இதன் தொலைவு ஏறத்தாழ 16 கிலோமீட்டர். விடத்தல்பளையைச் சுற்றிலும், கரம்பகம், கெற்பேலி ஆகிய ஊர்கள் அமைந்துள்ளன.

## நிறுவனங்கள்
விடத்தல்பளையில் கமலாசனி வித்தியாலயம் என்னும் பாடசாலை உள்ளது. இப்பாடசாலையில் முதலாம் வகுப்பு முதல் பதினோராம் வகுப்பு வரையில் கற்பிக்கப்படுகிறது. இவ்வூரில் அலங்கார வேலாயுத சுவாமி கோயில் என்னும் கோயில் உள்ளது.

## மேற்கோள்கள்

## இவற்றையும் பார்க்கவும்
* யாழ்ப்பாண மாவட்டத்தில் உள்ள ஊர்களின் பட்டியல்
* யாழ்ப்பாண கிராம அலுவலர் பிரிவுகள்

பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
கெற்பெலி

**கெற்பெலி**, இலங்கையின் யாழ்ப்பாண மாவட்டத்தில் உள்ள தென்மராட்சி பிரதேச செயலாளர் பிரிவைச் சேர்ந்த ஒரு ஊர். இதன் மேற்கில் பாலாவியும், வடக்கில் கொடிகாமம், உசன், கரம்பகம் என்னும் ஊர்களும், கிழக்கில் கிளிநொச்சி மாவட்டத்தைச் சேர்ந்த கிளாலியும் உள்ளன. தெற்குப் பக்கத்தில் யாழ்ப்பாணக் கடலேரி உள்ளது.

## நிறுவனங்கள்
இவ்வூரில் கெற்பெலி அரசாங்க தமிழ்க் கலவன் பாடசாலை உள்ளது. இங்கே கெற்பெலி பரமசிவன் கோயில், சம்பாவெளி வீரகத்திப் பிள்ளையார் கோயில், கலிங்கன் சாட்டி முருகன் கோயில், வீரபத்திரர் கோயில் போன்ற கோயில்கள் உள்ளன.

## மேற்கோள்கள்

## இவற்றையும் பார்க்கவும்
* யாழ்ப்பாண மாவட்டத்தில் உள்ள ஊர்களின் பட்டியல்
* யாழ்ப்பாண கிராம அலுவலர் பிரிவுகள்

பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
பார்சிவா வம்சம்

**பார்சிவா வம்சம்** *(Bharshiva dynasty)* (ஆட்சிக் காலம்: கி. பி 170–350)  குப்த பேரரசுக்கு முந்திய வலுவான அரசக் குலமாகும். வட இந்தியாவின் விதிசா  நாகர்கள், மதுராவில் நிலைகொண்டு, தங்களின் ஆட்சியை விரோசனன் தலைமையில் விரிவுப் படுத்தினார். வரலாற்று ஆய்வாளர் கே.பி. ஜெஸ்வாலின் கூற்றுப்படி, மதுராவை மையமாகக் கொண்டு, பத்மாவதி கண்டிப்பூர், விதிஷா நாடுகளை பார்சிவா குலத்தினர் ஆண்டனர். 

## மதுராவின் நாகர்கள்
குசானப் பேரரசு வீழ்ச்சியுற்ற காலத்தில், விரோசனன் தலைமையிலான மதுராவின் நாகர்கள், பார்சிவா வம்சத்தைத் தோற்றுவித்து தனித்து பார்சிவா பேரரசை ஆண்டனர்.  மால்வா முதல் கிழக்கே பஞ்சாப் வரை  பார்சிவா பேரரசை விரிவுப்படுத்தினர். பார்சிவா பேரரசு, மதுரா, கண்டிபுரி மற்றும் பத்மாவதி எனும் மூன்று தலைநகரங்கள் கொண்டிருந்தனர்.
விரோசன நாகருக்குப் பின்பு, பத்மாவதி நாகர்கள்  முழு பார்சிவா பேரரசை தங்கள் கட்டுப்பாட்டில் கொண்டு வந்தனர்.  குறைந்த ஆண்டுகளே பத்மாவதி நாகர்கள் பார்சிவா  பேரரசை ஆண்டனர்.

## மேற்கோள்கள்

பகுப்பு:இந்திய அரச மரபுகள்
பகுப்பு:மத்தியப் பிரதேச வரலாறு
பகுப்பு:உத்தரப் பிரதேசத்தின் வரலாறு
தாமிரம்(II) நான்குபுளோரோபோரேட்டு

**தாமிரம்(II) நான்குபுளோரோபோரேட்டு** *(Copper tetrafluoroborate)* என்பது Cu(BF4)2 என்ற மூலக்கூற்று வாய்ப்பாடு கொண்ட நான்குபுளோரோபோரிக் அமிலத்தினுடைய தாமிர உப்பாகும். இச்சேர்மத்தில் தாமிரம் +2 ஆக்சிசனேற்ற நிலையில் இரண்டு நான்குபுளோரோபோரேட்டு எதிர்மின் அயனிகளுடன் பிணைந்துள்ளது. நான்குபுளோரோபோரேட்டு மீத்தேனைப் போல நான்முகியின் அமைப்பை ஏற்றுள்ளது. மத்தியில் உள்ள போரான் அணு அதனுடைய நான்கு சகப்பிணைப்புகள் காரணத்தால் முறையான மின்சுமை −1 என்று பெற்றுள்ளது. போரான் இச்சேர்மத்தில் +3 ஆக்சிசனேற்ற நிலையில் உள்ளது. தாமிரம்(II) டெட்ராபுளோரோபோரேட்டு என்றும் இதை அழைப்பார்கள்.

## மேற்கோள்கள்

பகுப்பு:தாமிரம்(II) சேர்மங்கள்
பகுப்பு:டெட்ராபுளோரோபோரேட்டுகள்
தாமிரம்(II) டிரிப்லேட்டு

**தாமிரம்(II) டிரிப்லேட்டு** *(Copper (II) triflate)* என்பது Cu(OSO2CF3)2 என்ற மூலக்கூற்று வாய்ப்பாடு கொண்ட நான்குபுளோரோமீத்தேன்சல்போனிக் அமிலத்தினுடைய தாமிரம்(II) உப்பு ஆகும். இவ்வமிலம் சுருக்கமாக டிரிப்ளிக் அமிலம் என்று அழைக்கப்படுகிறது. இச்சேர்மம் முதன்முதலில் 1972 ஆம் ஆண்டில் ஒரு வீரியமிக்க இலூயிக் அமிலமாக அறியப்பட்டது. டையீல்சு ஆல்டர் வினை மற்றும் வளைய புரொப்பனேற்றம் போன்ற வினைகளில் ரோடியம்(II) அசிட்டேட்டு போல வினையூக்கியாகப் பயன்படுத்தப்பட்டது.

## மேற்கோள்கள்

பகுப்பு:தாமிரம்(II) சேர்மங்கள்
பகுப்பு:டிரிப்லேட்டுகள்
தாமிரம்(II) அசைடு

**தாமிரம்(II) அசைடு** *(Copper(II) azide )* என்பது  Cu(N3)2  என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். இதுவொரு மிதமான அடர்த்தி கொண்ட வெடி பொருளாகும்.

## பயன்கள்
தாமிரம்(II) அசைடு அதிகமாக வெடிபொருளாகப் பயன்படுத்தப்படுகிறது. நடைமுறை செயற்பாடுகளுக்கே இச்சேர்மம் வினையாற்றக்கூடியது  என்பதால் இதை கரைசலாகப் பயன்படுத்துவதே சிறந்ததாகும்.

## தயாரிப்பு
நீரில் கரையக்கூடிய Cu2+ உப்புகள் மற்றும் அசைடு அயனிகள் இடையே நிகழும் அயனிப்பரிமாற்ற வினையில் தாமிரம்(II) அசைடு உருவாகிறது. (வினைகொள்ளா அயனிகள் கீழ்கண்ட வினையில் தவிர்க்கப்பட்டுள்ளது).
:Cu2+ + 2 N3− → Cu(N3)2

இது நைட்ரிக் அமிலத்தால் சிதைக்கப்பட்டு வெடித்தல் இயல்பிலா வேதிப்பொருட்கள் உருவாகின்றன. 
:Cu(N3)2 + 2HNO3 → 3N2 + 2NO2 + Cu(OH)2

## மேற்கோள்கள்

பகுப்பு:அசைடுகள்
பகுப்பு:தாமிரம்(II) சேர்மங்கள்
பகுப்பு:வெடிக்கும் வேதிப்பொருட்கள்
தாமிரம்(I) சல்பேட்டு

**தாமிரம்(I) சல்பேட்டு** *(Copper(I) sulfate)* என்பது Cu2SO4 என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். இது குப்ரசு சல்பேட்டு என்றும் இருதாமிர சல்பேட்டு என்றும் அழைக்கப்படுகிறது.

## மேற்கோள்கள்

பகுப்பு:செப்பு சேர்மங்கள்
பகுப்பு:சல்பேட்டுகள்
தாமிரம்(I) நைட்ரேட்டு

**தாமிரம்(I) நைட்ரேட்டு** *(Copper(I) nitrate)* என்பது CuNO3  என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். இது குப்ரசு நைட்ரேட்டு என்றும் அழைக்கப்படுகிறது. இச்சேர்மத்தில் தாமிரம் +1 ஆக்சிசனேற்ற நிலையில் காணப்படுகிறது.

## மேற்கோள்கள்

பகுப்பு:செப்பு சேர்மங்கள்
பகுப்பு:நைட்ரேட்டுகள்
தாமிரம்(I) ஐதராக்சைடு

**தாமிரம்(I) ஐதராக்சைடு** (*Copper(I) hydroxide*) என்பது CuOH  என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இச்சேர்மத்தின் இருப்புக்கான சான்றுகள் மிகக் குறைவாகும்.  தங்கம்(I) மற்றும் வெள்ளி(I) ஆகியவற்றின் மோனோ ஐதராக்சைடுகளுக்கும் இதே போன்ற நிலைமை பொருந்தும். இருப்பினும், திண்ம CuOH ஒரு நிலையற்ற மஞ்சள்-சிவப்பு திடப்பொருளாகக் கூறப்படுகிறது. தாமிரம்(I) ஐதராக்சைடு என்ற இந்த தலைப்பு கோட்பாட்டு பகுப்பாய்வின் பொருளாக உள்ளது.  

தாமிரம்(I) ஐதராக்சைடு சேர்மம் தாமிரம்(II) ஐதராக்சைடு சேர்மமாக எளிதில் ஆக்சிசனேற்றப்படும்  என்று எதிர்பார்க்கப்படுகிறது:
::4CuOH + 2 H2O + O2 → 4Cu(OH)2

தாமிரம்(I) ஐதராக்சைடு விரைவாக நீரிழக்கும் என்றும் எதிர்பார்க்கப்படுகிறது:
::2CuOH -> Cu2O  +  H2O

தாமிர(I) ஆக்சைடு (Cu2O) உருவாவதில் ஓர் இடைநிலைப் பொருளாக திண்ம CuOH ஒரு முக்கியப் பொருளாக உள்ளது. இச்சேர்மம் பல்வேறு பயன்பாடுகளைக் கொண்டுள்ளது. எ.கா. சூரிய மின்கலங்களில் பயன்படுத்துவதற்கான பயன்பாடுகளுக்கு பயன்படுகிறது.

## மேற்கோள்கள்

## தயாரிப்பு

தாமிர(I) ஐதராக்சைடு பின்வரும் வினையின் மூலம் தயாரிக்கப்படுகிறது.

**<math> \rm 32S_2O_3^{2-} + 32Cu^{2+} + 16H_2O \xrightarrow{CH_3CH_2OH} 32CuOH\downarrow + 3S_8 + 8S_4O_6^{2-} + 8SO_4^{2-} </math>**

இந்த வினையில், எத்தனால் வினைவேகமாற்றியாக செயல்படுகிறது. 

மற்றொரு முறை CuCl மற்றும் NaOH இரட்டை சிதைவுறல் வினையாகும்.

**<math> \rm CuCl + NaOH {=\!=\!=\!=\!} NaCl + CuOH\downarrow </math>**

குறிப்பாக, இந்த முறை அரிதாகவே பயன்படுத்தப்படுகிறது, ஏனெனில் உருவான CuOH  படிப்படியாக நீர்நீக்கமடைந்து இறுதியில் Cu2O மாறுகிறது.

## வினைகள்

இரும்பு(II) ஐதராக்சைடு போன்றே தாமிர(I) ஐதராக்சைடும் எளிதாக தாமிர(II) ஐதராக்சைடாக ஆக்சிசனேற்றம் அடைகிறது.

**<math> \rm 4CuOH + 2H_2O + O_2 {=\!=\!=\!=\!} 4Cu(OH)_2 </math>**

## மேற்கோள்கள்

பகுப்பு:செப்பு சேர்மங்கள்
பகுப்பு:ஐதராக்சைடுகள்
பாகோ பாகோ

**பாகோ பாகோ** (*Pago Pago*, ; சமோவ மொழி: ˈpaŋo ˈpaŋo)  அமெரிக்க சமோவாவின் ஆட்புலத் தலைநகரமாகும். 2010இல் இதன் மக்கள்தொகை  3,656 ஆக இருந்தது. பாகோ பாகோ பன்னாட்டு வானூர்தி நிலையம் இங்கு அமைந்துள்ளது. சுற்றுலா, மனமகிழ்வு, உணவு, மற்றும் சூரை மீனைப் (டுனா) பெட்டிப்படுத்துதல் ஆகியவை முதன்மைத் தொழில்களாக உள்ளன.

## மேற்சான்றுகள்

பகுப்பு:அமெரிக்க சமோவா
பகுப்பு:ஓசியானியா தலைநகரங்கள்
தாமிரம்(II) பாசுபேட்டு

**தாமிரம்(II) பாசுபேட்டு** *(Copper(II) phosphate)* என்பது Cu3(PO4)2  என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். தாமிர நேர்மின் அயனிகளும் பாசுபேடு எதிர்மின் அயனிகளும் சேர்ந்து உருவாகும் இச்சேர்மம் பாசுபாரிக் அமிலத்தின் தாமிர உப்பாகும். பொதுவாகப் பச்சை நிறத்தில் நீரேற்று இனமாக Cu2(PO4)OH, இயற்கையில் இலிபதேனைட்டு என்ற கனிமமாக இச்சேர்மம் கிடைக்கிறது. நீரிலி வகைத் தாமிரம்(II) பாசுபேட்டு நீலநிறத்துடன் முச்சரிவுப் படிகங்களாகக் கிடைக்கிறது. ஈரமோனியம் பாசுபேட்டு மற்றும் தாமிர(II) ஆக்சைடு சேர்மங்கள் இரண்டும் உயர் வெப்பநிலையில் வினைபுரிந்து தாமிரம்(II) பாசுபேட்டு உருவாகிறது. 

:2 (NH4)2HPO4 + 3 CuO → Cu3(PO4)2 + 3 H2O + 4 NH3

## மேற்கோள்கள்

* Handbook of chemistry and physics http://www.hbcpnetbase.com/ 

பகுப்பு:தாமிரம்(II) சேர்மங்கள்
பகுப்பு:பாசுபேட்டுகள்
எசுடெபானெகெத்

**எசுடெபானெகெத்** (*Stepanakert*, *Step'anakert*)  அல்லது  **கான்கெண்டி** (*Khankendi*, அசர்பைஜான் மொழி: *Xankəndi*) நடைமுறைப்படி தன்னாட்சியுடைய குடியரசான நகோர்னோ கரபாக் குடியரசின் தலைநகரமும் மிகப்பெரிய நகரமும் ஆகும். 2013ஆம் ஆண்டுக் கணக்கெடுப்பின்படி இந்நகரத்தின் மக்கள்தொகை 54,500 ஆகும். இவர்களில் பெரும்பாலோர் ஆர்மீனிய இனத்தவராவர்.

## மேற்சான்றுகள்

பகுப்பு:ஆசியத் தலைநகரங்கள்
வில்லெம்ஸ்டாடு

**வில்லெம்ஸ்டாடு** (*Willemstad*, ) நெதர்லாந்து இராச்சியத்தின் அங்கநாடாக, தென் கரீபியக் கடலில் உள்ள தீவும் குராசோவின் தலைநகரமும் ஆகும். முன்னதாக 2010இல் நெதர்லாந்து அண்டிலிசு கலைக்கப்படுவதற்கு முன்பாக அதன் தலைநகரமாக இருந்தது. இதன் மக்கள்தொகை 150,000 ஆக மதிப்பிடப்பட்டுள்ளது. அமெரிக்காக்களிலேயே மிகவும் தொன்மையான யூதர் தொழுகைக்கூடமான குரோசோ தொழுகைக்கூடம் இங்குள்ளது. வரலாற்றுச் சிறப்பு மிக்க இந்நகரம் நான்கு பகுதிகளாகப் பிரிக்கப்பட்டுள்ளது: பண்டா, ஓட்ரோபன்டா,  இரண்டையும் சின்ட் அன்னா வளைகுடா பிரிக்கிறது. இதன் முனையில் இயற்கைத் துறைமுகமான *ஷோட்கத்* அமைந்துள்ளது. மற்ற இரு பிரிவுகளாக ஷார்லூ, பீட்டர்மாய் இசுமல் உள்ளன. நகர மையமும் அதன் கட்டிடக்கலைவண்ணமும் துறைமுக நுழைவும் ஐக்கிய நாடுகள் சபையால் உலகப் பாரம்பரியக் களமாக அறிவிக்கப்பட்டுள்ளன.

## புவியியல்
### காலநிலை

## உசாத்துணை

## வெளி இணைப்புகள்

*Curaçao

பகுப்பு:நடு அமெரிக்கத் தலைநகரங்கள்
சாரா பாய்சன்

**சாரா டில் "சால்லி" பாய்சன் (Sarah Till "Sally" Boysen)** (பிறப்பு மார்ச் 5, 1949) ஓகியோ பல்கலைக்கழகத்தின் உளவியற் பேராசிரியர் ஆவார். Boysen is a primate researcher and former Director of the Chimp Center at the university. இவர் இடிசுக்கவர் இதழால் 50 அரிய பெண் அறிவியலாளர்களில் ஒருவராகத் தேர்வு செய்யப்பட்டுள்ளார்.

## இளம்பருவம்
பாய்சன் 1949 மார்ச் 5இல் சாந்துசுகியில் பிறந்தார். இவருக்கு இரு அக்காக்களும் இரு தம்பிகளும் உள்ளனர்.

## ஆய்வுப்பணி

பாய்சனின் முதன்மை ஆய்வு சிம்பஞ்சிகள் பற்றியதாகும். இவர் 1983இல் ஓகியோ மாநிலப் பல்கலைக்கழகத்தின் சிம்பஞ்சி மையத்தில் ஒப்பீட்டு அறிதல் திட்ட்த்தை உருவாக்கினார். இவர் அறிதிறன், மொழியியல், நரம்பறிவியல் ஆகிய அறிவியல் புலங்களின் இணையுறவில் சிம்பஞ்சிகளின் அறிதல் திறமைகளை ஆய்வு செய்தார்.

## உளவியல் மைய முடக்கம்

ஓகியோ பல்கலைக்கழகம் 2006இல் இவரது அய்வு மையத்தை முடக்கிவிட்டது. பல்கலைக்கழகம் இம்மையத்தைத் தொடர்வதற்கான வெளி உதவி ஏது கிடைக்கவில்லை என மைய உயர்செலவினத்தைக் காரணமாகக் கூறியது.அதோடு நில்லாமல்,  மையத்தில் இருந்த இரண்டு சிம்பஞ்சிகளை டெல்சாசு மாநிலச்  சான் அந்தோனியோவில் உள்ள காப்பகத்துக்கும் மாற்றிவிட்டது. இடமாற்றத்தால் அந்த இரு சிம்பஞ்சிகளும் இறந்துவிட்டன. இவர் இதை எதிர்த்து பல்கலைக்கழகத்தின் மீது தொடர்ந்த வழக்கும் தோல்வி கண்டது.

## மேற்கோள்கள்

பகுப்பு:1949 பிறப்புகள்
பகுப்பு:வாழும் மக்கள்
பகுப்பு:அமெரிக்க உளவியலாளர்கள்
தாமிர சிலிசைடு

**தாமிர சிலிசைடு** *(Copper silicide)* என்பது Cu5Si என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இச்சேர்மம் ஐந்தாமிர சிலிசைடு என்றும் அழைக்கப்படுகிறது. தாமிர சிலிசைடானது சிலிக்கானுடன் தாமிரம் இணைந்து உருவாகும் ஓர் ஈரிணைச் சேர்மமாகும். மேலும் இதுவொரு இடையுலோகச் சேர்மமாகவும் இருக்கிறது. அதாவது ஓர் அயனச் சேர்மம் மற்றும் ஓர் உலோகக் கலவை இரண்டிற்கும் இடைப்பட்ட பண்புகளைக் கொண்டிருக்கிறது. நீரில் கரையாத இப்படிகத் திண்மம் வெள்ளியைப் போலக் காணப்படுகிறது. தாமிரத்தையும் சிலிக்கானையும் சேர்த்து சூடாக்குவதால் தாமிர சிலிசைடு  தோன்றுகிறது. 

## பயன்கள்
தாமிரம் அடிப்படையிலான சில்லுகளை வினைமுடக்க தாமிர சிலிசைடின் மெல்லிய அடுக்குகள் பயன்படுத்தப்படுகின்றன. இங்கு இச்சேர்மம், விரவல் தடுப்பி, மின்னிடப்பெயர்ச்சி மற்றும் விரவல் சுருக்கியாகச்  செயலாற்றுகிறது. 

கரிம சிலிக்கான் தயாரிக்க உதவும் தொழிற்சாலை முறை உற்பத்தியான நேரடிச் செயல்முறையில் தாமிர சிலிசைடு தயாரிக்கப்படுகிறது. இச்செயல்முறையில், தாமிர சிலிசைடு , சிலிக்கானுடன் மெத்தில் குளோரைடு சேரும் வினைக்கு வினையூக்கியாகச் செயல்படுகிறது. தொழில்முறையில் நிகழும் இவ்வினை உபயோகமுள்ள இருமெத்தில் இருகுளோரோசிலேனைத்: தருகிறது.
:2 CH3Cl + Si → (CH3)2SiCl2

## மேற்கோள்கள்


பகுப்பு:செப்பு சேர்மங்கள்
பகுப்பு:தாண்டல் உலோக சிலிசைடுகள்
கோபால்ட்(II) பாசுபைடு

**கோபால்ட்(II) பாசுபைடு** *(Cobalt(II) phosphide)* என்பது Co3P2 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். நீல நிறத்தில் காணப்படும் இச்சேர்மம் நீருறிஞ்சும் தன்மையுடன் காணப்படுகிறது. 
## மேற்கோள்கள்

பகுப்பு:கோபால்ட் சேர்மங்கள்
பகுப்பு:பாசுபைடுகள்
கோபால்ட்(II) பார்மேட்டு

**கோபால்ட்(II) பார்மேட்டு** *(Cobalt(II) formate)* என்பது Co(HCOO)2 என்ற மூலக்கூற்று வாய்ப்பாடு கொண்ட ஒரு கரிம வேதியியற் சேர்மமாகும். கோபால்ட் வினையூக்கிகள் தயாரிப்பில் கோபால்ட்(II) பார்மேட்டு பயன்படுத்தப்படுகிறது.

## மேற்கோள்கள்

பகுப்பு:கோபால்ட்(II) சேர்மங்கள்
பகுப்பு:பார்மேட்டுகள்
குரோமியம்-வனேடியம் எஃகு

**குரோமியம்-வனேடியம் எஃகு** *(Chromium-vanadium steel)* என்பது கார்பன், மாங்கனீசு, பாசுபரசு, கந்தகம், சிலிக்கான், குரோமியம் மற்றும் வனேடியம் முதலிய தனிமங்களை ஒருங்கிணைத்துக் கொள்ளும் ஓர் எஃகு உலோகக் கலவையாகும். இவற்றில் சில வடிவங்களை அதிவேக எஃகாக பயன்படுத்தமுடியும் . குரோமியம் மற்றும் வனேடியம் இரண்டும் எஃகை அதிகக் கடினத் தன்மையுடையதாக மாற்றுகின்றன. குரோமியமானது, தேய்மானம், ஆக்சிசனேற்றம் மற்றும் அரிமானம் முதலியவற்றைத் தடுக்கவும் உபயோகமாகிறது. குரோமியமும் கார்பனும் சேர்ந்து மீள்தன்மையை அதிகரிக்கச் செய்கின்றன.

## மேற்கோள்கள்


பகுப்பு:எஃகுகள்

.
தாமிரம்(I) புளோரைடு

**தாமிரம்(I) புளோரைடு** *(Copper(I) fluoride )* என்பது CuF   என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். முதன் முதலில் 1933 ஆம் ஆண்டில் இச்சேர்மம், சிபேலரைட்டு வகை படிகமாக இருப்பதாகக் கண்டறியப்பட்டது. எனினும் இதன் இருப்பு குறித்து உறுதிபடுத்தப்படவில்லை. தற்காலப் புத்தகங்களும் தாமிரம்(I) புளோரைடு தொடர்பாக இதேகருத்தையே கொண்டுள்ளன. புளோரின் ஒரு இலத்திரன் கவர்திறன் மிகுந்த தனிமம் என்பதால் அது எப்பொழுதும் தாமிரத்தை +2  என்ற ஆக்சிசனேற்ற நிலைக்கு ஆக்சிசனேற்றம் செய்கிறது. தாமிரம்(I) புளோரைடின் [(Ph3P)3CuF] போன்ற அணைவுச் சேர்மங்கள் அறியப்பட்டு நன்கு வரையறுக்கப்பட்டுள்ளன. 

## மேற்கோள்கள்

## இவற்றையும் காண்க
* தாமிரம்(II) புளோரைடு 

பகுப்பு:புளோரைடுகள்
பகுப்பு:உலோக ஆலைடுகள்
பகுப்பு:செப்பு சேர்மங்கள்
ஜந்தாகா வட்டம்

**ஜந்தாகா வட்டம்** (जन्दाहा प्रखँड), பீகாரிலுள்ள வைசாலி மாவட்டத்தின் 14 வட்டங்களில் ஒன்றாகும்.

## ஊராட்சிகள்
இந்த வட்டத்தில் உள்ள ஊராட்சிகள்
# பஹசி சைத்பூர்
# ப்சாந்தபூர்
# டதல்பூர்
# பிஜரைலி
# லோமா
# ரசல்பூர் புருஷோத்தம்
# பிராபூர்
# மஹிசைர்
# சோஹரத்தி
# மஹிபுரா
# அரனியா
# பர்ஹாணா உர்ஃப் ரசல்பூர் யைஸ்
# விஷான்பூர் பேதவுலியா
# ரலஹா
# ஹசரத் ஜந்தாஹா
# டீஹ் புசவுலி 
# ளரப்ரசாத்

## சான்றுகள்

பகுப்பு:வைசாலி மாவட்டம்
பகுப்பு:பீகாரின் வட்டங்கள்
அம்ராவதி விரைவுவண்டி

:அமராவதி விரைவுவண்டி என்ற பெயரில் மற்றொரு வண்டி உண்டு.

12111/12112 எண் கொண்ட **அம்ராவதி விரைவுவண்டி** என்னும் விரைவுவண்டியை இந்திய இரயில்வே இயக்குகிறது. இந்த வண்டி மும்பை சத்திரபதி சிவாஜி நிலையத்தில் இருந்து கிளம்பி அமராவதி நிலையத்தை வந்தடையும். இந்த வண்டி நாள்தோறும் இயக்கப்படுகிறது.
12111 என்ற எண்ணுடன் மும்பையில் இருந்து கிளம்பும். அமராவதியில் இருந்து வரும் வண்டிக்கு 12112 என்ற எண் வழங்கப்பட்டிருக்கிறது.

## கால அட்டவணை
12111 **அம்ராவதி விரைவுவண்டி** மும்பையில் இருந்து நாள்தோறும் 20:05 மணிக்கு கிளம்பி, அடுத்த நாள் காலை 08:15 மணிக்கு அமராவதியை வந்தடையும்.

12112 **அம்ராவதி விரைவுவண்டி**, அமராவதியில் இருந்து 19:05 மணிக்கு கிளம்பி, அடுத்த நாள் காலை 06:25 மணிக்கு மும்பையை வந்தடையும்.

## சான்றுகள்

பகுப்பு:இந்திய விரைவுவண்டிகள்
குரோமியம்((II) சிலிசைடு

**குரோமியம்((II) சிலிசைடு** *(Chromium(II) silicide)* என்பது  CrSi2.என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். வெண்மை நிறத்தில் உள்ள இச்சேர்மம் நெடியற்று உள்ளது.

## மேற்கோள்கள்

பகுப்பு:குரோமியம்(II) சேர்மங்கள்
பகுப்பு:சிலிசைடுகள்
எழுதுமட்டுவாழ்

**எழுதுமட்டுவாழ்** (அல்லது **எழுதுமட்டுவாள்**), இலங்கையின் யாழ்ப்பாண மாவட்டத்தில் உள்ள தென்மராட்சி பிரதேச செயலாளர் பிரிவில் அமைந்துள்ள ஒரு ஊர்.  யாழ்ப்பாணம் - கண்டி வீதியில் தென்மராட்சியின் தலைமை நகரமான சாவகச்சேரியில் இருந்து இது ஏறத்தாழ 15 கிலோமீட்டர் தொலைவிலும் யாழ்ப்பாண நகரில் இருந்து 32 கிலோமீட்டர் தொலைவிலும் அமைந்துள்ளது. எழுதுமட்டுவாளுக்கு மேற்கில் மிருசுவிலும், தெற்கில் கரம்பகமும், கிழக்கில் கிளிநொச்சி மாவட்டத்தைச் சேர்ந்த முகமாலையும், வடக்கில் கடலேரியும் உள்ளன.

## ஆலயங்கள்
* விழுபளை ஸ்ரீ மீனாட்சி அம்பாள் ஆலயம்
* பெரியகேணிப் பிள்ளையார் கோயில்
* செட்டிகேணி நாச்சிமார் கோயில்
* மருதங்குளம் பிள்ளையார் கோயில்
* எழுதுமட்டுவாழ் சிவன் கோவில்
* ஒட்டுவெளி முருகன் கோயில்

## பாடசாலைகள்
* எழுதுமட்டுவாழ் அ.த.க. பாடசாலை
* மருதங்குளம் அ.த.க. பாடசாலை
* எழுதுமட்டுவாழ் ஸ்ரீ கணேசா வித்தியாலயம்

## மேற்கோள்கள்

## இவற்றையும் பார்க்கவும்
* யாழ்ப்பாண மாவட்டத்தில் உள்ள ஊர்களின் பட்டியல்
* யாழ்ப்பாண கிராம அலுவலர் பிரிவுகள்

பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
அரசினர் கலைக் கல்லூரி, உடுமலைப்பேட்டை

**அரசுக் கலைக் கல்லூரி உடுமலைப்பேட்டை** (Government Arts College, Udumalpet) இந்தியாவின் தமிழ்நாட்டில் திருப்பூர் மாவட்டத்தின் உடுமலைப்பேட்டையில் செயற்பட்டுவரும் தமிழக அரசின் கலைக் கல்லூரியாகும். இக்கல்லூரி 1971-ஆம் ஆண்டில் தொடங்கப்பட்டது. தற்போது கோயம்புத்தூர் பாரதியார் பல்கலைக்கழகத்தின் உறுப்புக் கல்லூரியாக செயற்பட்டு வருகிறது. தேசிய மதிப்பீடு மற்றும் தரச்சான்று அவையின் (NAAC) "ஏ" தர மதிப்பீட்டுடன் மொத்தமாக 37.37 ஏக்கர் பரப்பளவைக் கொண்டு இயங்கிவருகிறது.தற்போது, இருபது இளநிலைப் படிப்புகளும், பத்து முதுகலைப் படிப்புகளும், முப்பது ஆராய்ச்சி படிப்புகளும் வழங்கப்படுகின்றன. *கிறிஸ்டியனல் மேரி சுகுணாவதி* இக்கல்லூரியின் முதல்வராக உள்ளார்.

## வழங்கும் படிப்புகள்
இக்கல்லூரியில் இருசுழற்சிகளாக பின்வரும் படிப்புகள் வழங்கப்படுகின்றன.
### அறிவியல்

* கணிதம் 
* இயற்பியல் 
* வேதியியல் 
* கணினி அறிவியல் 
* தாவரவியல் 
* விலங்கியல் 

### கலை மற்றும் வணிகவியல்

* சுற்றுலா 
* தமிழ் 
* ஆங்கிலம் 
* பொருளியல் 
* வணிகவியல்

## இதனையும் காண்க
* கோயம்புத்தூர் மாவட்டத்திலுள்ள கல்வி நிலையங்கள்
* தமிழ்நாடு அரசு கலை மற்றும் அறிவியல் கல்லூரிகள் பட்டியல்

## மேற்கோள்கள்

## வெளியிணைப்புகள்

பகுப்பு:திருப்பூர் மாவட்டத்திலுள்ள அரசினர் கலைக் கல்லூரிகள்
பகுப்பு:பாரதியார் பல்கலைக்கழக இணைவுக்கல்லூரிகள்
தச்சன்தோப்பு

**தச்சன்தோப்பு**, இலங்கையின் யாழ்ப்பாண மாவட்டத்தில் உள்ள தென்மராட்சி பிரதேச செயலாளர் பிரிவில் அமைந்துள்ள ஒரு ஊர். இது யாழ்ப்பாணம் - கண்டி வீதிக்கும், நாவற்குழி-கேரதீவு-மன்னார் வீதிக்கும் இடையில் அமைந்துள்ளது. இது நாவற்குழியில் இருந்து ஏறத்தாழ 3.5 கிலோமீடர் தொலைவிலும், யாழ்ப்பாணத்தில் இருந்து 11.5 கிலோமீட்டர் தொலைவிலும் உள்ளது.

## மேற்கோள்கள்

## இவற்றையும் பார்க்கவும்
* யாழ்ப்பாண மாவட்டத்தில் உள்ள ஊர்களின் பட்டியல்
* யாழ்ப்பாண கிராம அலுவலர் பிரிவுகள்

பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
வாழைப்பழத் தோல்

**வாழைப்பழத் தோல்** என்பது வாழைப்பழத்தை மூடியிருக்கும் உறை ஆகும். உலகெங்கும் நுகரப்படும் மிகப்பிரபலமான பழங்களில் ஒன்றான வாழைப்பழம் வருடத்துக்கு 145 மில்லியன் தொன்கள் உற்பத்தி செய்யப்படுவதாக 2011 இல் கணிக்கப்பட்டுள்ளது. வாழைப்பழத்தோலை நீக்கிய பின்னரே வாழைப்பழம் சாப்பிடப்படுகிறது.

### தண்ணீர் சுத்திகரிப்பு
வாழைப்பழத் தோல் மூலம் நீரில் உள்ள காரீயம், செம்பு உட்பட்ட உலோகங்களையும், இரசாயனப் பொருட்களையும் அகற்றி நீரைச் சுத்திகரிக்கலாம் என்பது பல்வேறு ஆய்வுகளின் மூலம் கண்டுபிடிக்கப்பட்டுள்ளது.

## மேற்கோள்கள்

பகுப்பு:வாழை
ராஜகிரகம்

**ராஜகிரகம்** (Rajgir)  (House of the King  or  Royal House), இந்தியாவின், பிகார் மாநிலத்தில், நாலந்தா மாவட்டத்தில் அமைந்த பண்டைய கால நகரமாகும். மௌரியர் காலத்திய மகத நாட்டின்  தலைநகராக இருந்தது. இந்நகரம் பௌத்தம் மற்றும் சமணம் சமயங்களின் மையமாக விளங்கியது. புத்தரும், மகாவீரரும் ராஜகிருகத்தில் தங்களின் போதனைகளை எடுத்துரைத்தனர். புத்தர் இந்நகரத்தின் சிறு மலைக்குச் சென்று அடிக்கடி தியானம் செய்வார். பௌத்தர்களுக்கு இந்நகரம் ஒரு புனித நகரமாகும். மகாபாரத இதிகாசத்தில், இந்நகரை ஆண்ட மன்னன் ஜராசந்தன் கிருஷ்ணரை பகைத்துக் கொண்டவன் என்றும் வீமன் ஜராசந்தனை மற்போரில் கொன்றான் என்றும் குறிப்பிடப்பட்டுள்ளது.

ராஜகிரகம் பாட்னா நகரத்திலிந்து 100 கி மீ தொலைவில் உள்ளது. பாட்னா  மற்றும் புதுதில்லியிலிருந்து தொடருந்து மற்றும் பேருந்து  வசதியுள்ளது.

## மக்கள் தொகை கணக்கெடுப்பு
2011வது மக்கட்தொகை கணக்கெடுப்பின்படி, இந்நகர மக்கள் தொகை 41,587 ஆகும். அதில் ஆண்கள் 53%, பெண்கள் 47%. எழுத்தறிவு விகிதம் 52%, இது தேசிய சராசரி அளவான 59.5%விட குறைவாகும்.

## மேற்கோள்கள்

## வெளி இணைப்புகள்
*  நாலந்தா மாவட்ட இணைய தளம்
* Bihar state tourism development corporation – Rajgir 

பகுப்பு:பௌத்த தொல்லியற்களங்கள்
பகுப்பு:பிகார் தொல்லியற்களங்கள்
பகுப்பு:பௌத்த யாத்திரைத் தலங்கள்
பகுப்பு:பீகார் மாநிலத்திலுள்ள ஊர்களும் நகரங்களும்
பகுப்பு:பண்டைய இந்திய நகரங்கள்
இருதெலூரியம் புரோமைடு

**இருதெலூரியம் புரோமைடு** *(Ditellurium bromide)* என்பது Te2Br என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். தெலூரியத்தின் நிலைப்புத் தன்மை கொண்ட கீழ்நிலை புரோமைடுகள் சிலவற்றில் இதுவும் ஒன்றாகும். சால்கோசன்/ஆலைடு விகிதம் இரண்டைவிட குறைவாகும் போது , கந்தகம் மற்றும் செலினியம் சேர்மங்கள் போலல்லாமல் தெலூரியம் பலபகுதி கீழாலைடுகளாக உருவாகிறது. 

## தயாரிப்பு மற்றும் பண்புகள்
Te2Br சாம்பல் நிறத்தில் திண்மமாகக் காணப்படுகிறது. தளத்தில்  இரட்டைப் பாலமிட்டு ஆக்ரமித்துள்ள Br அணுக்களுடன் கூடிய தெலூரியம் சங்கிலிகளால் இதன் கட்டமைப்பு ஆக்கப்பட்டுள்ளது. தெலூரியத்தை விகிதவியல் அளவின் அடிப்படையில் புரோமினுடன் சேர்த்து 215 ° செ வெப்பநிலைக்குச் சூடுபடுத்தினால் இருதெலூரியம் புரோமைடு தோன்றுகிறது. இதனோடு இயைந்த குளோரைடு மற்றும் அயோடைடுகளும் (Te2Cl மற்றும் Te2I)  அறியப்படுகின்றன.

இவை தவிர மஞ்சள் நிறத்தில் திரவ Te2Br2 மற்றும் ஆரஞ்சு நிறத்தில் திண்ம TeBr4 முதலியனவும் அறியப்படுகின்றன

## மேற்கோள்கள்

 

பகுப்பு:புரோமைடுகள்
பகுப்பு:அலோக ஆலைடுகள்
பகுப்பு:தெலூரியம் சேர்மங்கள்
பகுப்பு:சால்கோ ஆலைடுகள்
இருயுரேனியம் ஐந்தாக்சைடு

**இருயுரேனியம் ஐந்தாக்சைடு** *(Diuranium pentoxide)* என்பது U2O5 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். யுரேனியம் மற்றும் ஆக்சிசன் சேர்ந்து உருவாகும் இச்சேர்மம் யுரேனியம்(V) ஆக்சைடு என்றும் அழைக்கப்படுகிறது.

## மேற்கோள்கள்

பகுப்பு:யுரேனியம்(V) சேர்மங்கள்
பகுப்பு:ஆக்சைடுகள்
அமோனியம் ஆக்சலேட்டு

**அமோனியம் ஆக்சலேட்டு** *(Ammonium oxalate)* என்பது C2H8N2O4 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். இம்மூலக்கூற்று வாய்ப்பாடு சிலசமயங்களில் (NH4)2C2O4  என்றும் எழுதப்படுகிறது. அமோனியத்தின் ஆக்சலேட்டு உப்பான இச்சேர்மம் சிலசமயங்களில் நீரேற்று வடிவிலும் காணப்படுகிறது. வரையறுக்கப்பட்ட வெப்பநிலை மற்றும் அழுத்தத்தில் அமோனியம் ஆக்சலேட்டு நிறமற்றதாகவும், நெடியற்றதாகவும், எளிதில் ஆவியாகாத சேர்மமாகவும் உள்ளது.  சிறுநீரகக் கல்லின் பகுதிப்பொருளாகவும் பறவை எச்சத்திலும் அமோனியம் ஆக்சலேட்டு காணப்படுகிறது.

## மேற்கோள்கள்

பகுப்பு:ஆக்சலேட்டுகள்
பகுப்பு:அமோனியம் சேர்மங்கள்
பகுப்பு:நைதரசன் சேர்மங்கள்
மகாராஷ்டிரா விரைவுவண்டி

11039/11040 எண் கொண்ட **மகாராஷ்டிரா விரைவுவண்டி**, இந்திய இரயில்வேயினால் இயக்கப்படுகிறது. இந்த வண்டி கோந்தியா சந்திப்புக்கும், கோலாப்பூருக்கும்  இடையே பயணிக்கிறது.

## நிறுத்தங்கள்

## இணைப்புகள்
* http://www.irfca.org/faq/faq-trivia.html

## சான்றுகள்

பகுப்பு:இந்திய விரைவுவண்டிகள்
தங்க மூவயோடைடு

**தங்க மூவயோடைடு** *(Gold iodide)* என்பது AuI3 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். நிலைப்புத் தன்மையுள்ள ஒரு சேர்மமாக Au2I6 இருக்கலாமென்று  என்று எதிர்பார்க்கப்பட்டாலும்    தங்கம் (III)  அயோடைடானது  இல்லாத ஒரு சேர்மத்திற்கு எடுத்துக்காட்டாய் விளங்குகிறது. இதைத் தனித்துப் பிரித்தெடுக்க மேற்கொள்ளப்பட்ட முயற்சிகளில் எல்லாம் தங்கம்(I) அயோடைடு மற்றும் அயோடின் மட்டுமே உருவானது.

:"AuI3"   →   AuI  +  I2

## மேற்கோள்கள்


பகுப்பு:தங்கம்(III) சேர்மங்கள்
பகுப்பு:அயோடைடுகள்
பகுப்பு:உலோக ஆலைடுகள்
பகுப்பு:தங்கம்-ஆலசன் சேர்மங்கள்
யாகாவாராயினும் நா காக்க

**யாகாவாராயினும் நா காக்க** சத்ய பிரபாஸ் பினிசெட்டியின் எழுத்து மற்றும் இயக்கத்தில் 2015ஆவது ஆண்டில் வெளியான ஓர் இந்திய தமிழ்த் திரைப்படமாகும். இப்படத்தை இயக்கிய சத்ய பிரபாஸின் சகோதரரான ஆதி, நிக்கி கல்ரானி ஆகியோர் முக்கிய வேடங்களில் நடித்திருந்தனர். பசுபதி, ரிச்சா பல்லட், மிதுன் சக்கரவர்த்தி ஆகியோர் இதர துணை வேடங்களில் நடித்திருந்தனர். இத்திரைப்படம் சென்னையில் நடந்த ஒரு உண்மை சம்பவத்தினை அடிப்படையாகக் கொண்டு உருவாக்கப்பட்டது.

## கதைச் சுருக்கம்
## நடிகர்கள்

* ஆதி - சதிஷ் கணபதி (சாகா)
* நிக்கி கல்ரானி - கயல் 
* மிதுன் சக்கரவர்த்தி - முதலியார் 
* ரிச்சா பல்லட் - பிரியா 
* இலட்சுமி பிரியா சந்திரமவுலி - நிலா 
* பசுபதி - காசிமேடு தேவா 
* ஹரீஷ் உத்தமன் - குணா 
* நாசர் - பாலசந்தர் (காவல் ஆணையர்)
* ஆடுகளம் நரேன் - கிருஷ்ணன் சதிஷின் தந்தை 
* பிரகதி - சதிஷின் தாயார் 
* கிட்டி - முதலியாரின் உதவியாளர் 
* மகாதேவன் - அமைச்சர் துரையரசன் 
* சியாம் குமார் - ராஜேஷ் 
* சிறீ கார்த்திக் - சிவா 
* சித்தார்த் கோபிநாத் - கிஷோர் 
* போஸ் வெங்கட் - கான், காவல் உதவி ஆணையர் 
* ஆனந்த் வர்மா 
* அனிதா ஐயர் - ரோஷினி, சதிஷின் சகோதரி
* ராஜசிம்மன் - தேவாவின் கையாள் 
* சபர்ணா - சபர்ணா 

## மேற்கோள்கள்

## வெளி இணைப்புகள்
* 
* 

பகுப்பு:2015 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:உண்மை நிகழ்வுகளைத் தழுவிய தமிழ்த் திரைப்படங்கள்